ክኢላ ሕማማት ለበዳ ዩኒቨርሲቲ ዊስኮንሲን-ማዲሰን ጎልድበርግ፡ "ነዚ ብባክቴሪያ ዝመልአ ዓለም ዝውሕጡ ንሳቶም ስለ ዝኾኑ፡ እንተዘይህልዉ ነይሮም ኣብ ከቢድ ሓደጋ ምሃለና" ይብል። 'ፌጅ'፡ ዓቐን ኣብ ውቅያኖስ ዝርከቡ ብዝሒ ባክቴሪያ ሓዊሱ ነቲ ኢኮ-ሲስተም ዝቆጻጸሩ ኮይኖም፡ ብዝኾነ ኣጋጣሚ እዞም ቫይረሳት እንተጠፊኦም፡ እቲ ባክቴሪያ ዝመልአ ክፋል ይግንፍል። እዚ፡ ብፍላይ ን90 ሚኢታዊት ህይወታውያን ንዝሓዙ ንቀላያት ሓደገኛ እዩ። ክንስሕቶ ዘይብልና ሓቂ፡ ዳርጋ ፍርቂ ኣብ ዓለም ዘሎ ኦክስጅን፡ ብዓይኒ ክርኣዩ ዘይኽእሉ [ማይክሮብስ] ህይወታውያን ዘፍረይዎ እዩ። ዑደት እዞም ደቀቕቲ ነገራት ድማ፡ ቫይረሳት ብምህላዎም ዝተፈጥሩ እዮም። ምንጪ ስእሊ, Getty Images መግለጺ ስእሊ, 90 ሚኢታዊት ህይወታውያን፡ ብዓይኒ ዝርኣዩ ኣይኮኑን እዞም ቫይረሳት፡ ኣስታት 20 ሚኢታዊት ብዓይኒ ዘይርኣዩ ፍጥረታት ክቐትሉዎም ከለው፡ መዓልታዊ ድማ፡ ኣስታት 50 ሚኢታዊት ኣብ ቀላይ ዝርከቡ ባክቴሪያ ይቐትሉ። ቫይረሳት፡ ካብዞም ብዓይኒ ዘይርኣዩ ደቀቕቲ ነፍሳት ሓርዮም፡ ኣብ ጸግዒ ውቅያኖሳትን ቃላያትን ንዝፈርዩ ኣትኽልቲ እኹል ስነ-መዓዛ ክረኽቡ ዝሕግዝ ኦክስጅን ከመንጭዉ ይገብሩ። ሳትል፡ "ህይወት ምሉእ ብምሉእ ኣብ ነገራት ዳግመ-ምጥቃም ዝድረኽ ስለ ዝኾነ፡ ብዘይ ሞት ህይወት ክህሉ ኣይኽእልን። ስለዚ ቫይረስ ኣብ ዳግመ ምጥቃም (ምግልጋል) ኣገዳሲ እዩ" ኢሉ። ጽግዕተኛ ሓሳኹ ዘጽንዑ ተመራመርቲ ብወገኖም፡ እቶም ቫይረሳት ካብ መጠን ንላዕሊ ንኸይባዝሑ ኣብ ምቁጽጻር ኣገደስቲ እዮም ይብሉ። ዴክሳሜታዞን፡ ህይወት ዘድሕን ፈላሚ መድሃኒት ኮሮናቫይረስ ውዑይ ኩነታት ኣየር ኮሮናቫይረስ ከይላባዕ ተራ ኣለዎ ድዩ?
